༄།།རྣམ་ཤེས་ཡེ་ཤེས་འབྱེད་པའི་བསྟན་བཅོས།།སངས་
རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།ཐོས་དང་བསམ་ལ་རབ་བརྟེན་ནས།།བསྒོམ་པའི་ཚུལ་ལ་སྦྱོར་པའི་ཕྱིར།།བདག་ཉིད་དབེན་པར་འདུག་པ་ན།།ཚུལ་འདི།།
སྣང་བ་བརྗོད་པར་བྱ།།ཁམས་གསུམ་སེམས་ཅན་ཐམས་ཅད་ནི།།བདག་དང་གཞན་དང་གཉིས་ཀ་དང་།།རྒྱུ་མེད་ལས་ནི་བྱུང་བར་རྟོགས།།བྱེད་པོ་ཕྱ་དང་དབང་ཕྱུག་དང་།།
ཚངས་དང་ཁྱབ་འཇུག་ཕྱི་རོལ་རྡུལ།།ཕག་ན་མོ་ཡི་རྫས་བདེན་པས།།བདག་དང་འཇིག་རྟེན་བསྐྱེད་ཅེས་སྨྲ།།ཐམས་ཅད་མཁྱེན་པ་ཉག་གཅིག་ནི།།ཁམས་གསུམ་འདི་དག

སེམས་ཙམ་སྟེ།།བདག་ལས་མ་ཡིན་གཞན་ལས་མིན།།གཉིས་ལས་མ་ཡིན་རྒྱུ་མེད་མིན།།ཆོས་རྣམས་རྟེན་ཅིང་འབྲེལ་འབྱུང་སྟེ།།དེ་ཉིད་རང་གི་ངོ་བོས་སྟོང་།།གཅིག
དང་ཐ་དད་རྣམ་བྲལ་བ།།རྫུན་དང་བདེན་པ་རྣམ་སྤངས་ཞིང་།།སྒྱུ་མ་ཆུ་ཟླ་ལ་སོགས་ལྟར།།མཁྱེན་ནས་སེམས་ཅན་རྣམས་ལ་གསུངས།།དེ་ལྟར་འཁྲུལ་དང་མ་འཁྲུལ་པའི།།
རྩ་བ་གང་ནས་བྱུང་ཡིན་ཞེས།།མེ་ལོང་ལས་ནི་རང་གཟུགས་དང་།།དུ་བ་ལས་ནི་མེ་བཞིན་དུ།།བརྟེན་ཅིང་འབྲེལ་འབྱུང་ཚུལ་བསྟན་ནས།།རྟོགས་པ་འདིར་ནི་གསལ་བརྗོད་བྱ།།
སྒོ་ལྔའི་རྣམ་པར་ཤེས་པ་ནི།།གཟུགས་སྒྲ་དྲི་རོ་རེག་བྱ་ལ།།བླང་དོར་བྱས་པས་ཉོན་མོངས་བསྐྱེད།།ཡུལ་འདི་དག་ནི་གང་ཡིན་ཞེས།།ཤེས་རབ་ལྡན་པས་ལེགས་བརྟགས་ན།།
རྣམ་རིག་ཤེས་པ་ལས་གཞན་པའི།།རྡུལ་སོགས་ཕྱི་རོལ་གྲུབ་པ་མེད།།གང་ཚེ་ཡུལ་གྱི་རྫས་དེ་དག།ཤེས་ལས་གཞན་ན་བདག་གཅིག་མིན།།བསྟན་མེད་ཐོགས་པ་མེད་པ
ཡིརིག་ལས་བེམ་པོའི་རྫས་མི་སྐྱེ།།དེ་ཕྱིར་དེ་བྱུང་འབྲེལ་པ་མེད།།དེ་འདོད་ཤེས་ལས་ཡུལ་རྣམས་ནི།།སྣང་བར་མི་རིག་འབྲེལ་མེད་ཕྱིར།།དེ་ཕྱིར་ཅི་ལྟར་སྣང་བ་འདི།།

ཤེས་ལས་གཞན་པའི་ཡུལ་མེད་དེ།།དེ་བྱུང་རང་རིག་ཉམས་མྱོང་བཞིན།།ཆ་མེད་རྡུལ་དང་ཕྱ་ལེབ།།སྣང་བ་སེམས་ཏེ་དེ་ཡི་དོན།།ཕྱི་རོལ་གཞན་དུ་གྲུབ་མེད་ཕྱིར།།
ཚཚངས་སོགས་བྱེད་པོ་མིན་པར་རྟོགས།།ཡིད་དང་ཆོས་ཀྱི་འབྲེལ་བ་ཡང་།།རྨི་ལམ་ཉམས་སུ་མྱོང་བ་བཞིན།།དེ་ཉིད་དེ་ལ་དམིགས་པ་ལ།།ཞེན་པར་ཟད་ཀྱི་དངོས་བདེན་མེད།།དེ
ལྟར་ཚོགས་དྲུག་ཤེས་པ་འདི།།དོན་དང་སེམས་ཅན་སྣང་བ་དང་།།བདག་འཛིན་དང་ནི་རྣམ་རིག་དང་།།སྣང་བའི་རྣམ་པ་གང་བྱུང་བ།།འདི་ཅི་གཞན་གྱིས་བྱས་མིན་ན།།བདག་གིས།།
བྱེད་པ་འགྱུར་མ་ཡིན།།གཉིས་ཀྱིས་མ་བསྐྱེད་གཉིས་མེད་མི་ན།།དེ་ཕྱིར་རྒྱལ་བས་གསུང་པ་ལྟར།།འཁོར་འདས་ཐམས་ཅད་སེམས་ཙམ་སྟེ།།འདི་ཡི་རྒྱུ་རྐྱེན་རྟེན་འབྲེལ་ནི།།ཚོགས།།
དྲུག་ཡིད་དང་ཀུན་གཞི་ཞེས།།གསུང་སྟེ་ཚོགས་དྲུག་ཤེས་པ་ནི།།དམིག་རྐྱེན་ལ་ལྟོས་དེ་དག་ཀྱང་།།གཟུགས་སོགས་ཡུལ་ནི་དྲུག་པོ་ཡིན།།བདག་རྐྱེན་དབང་པོ་དྲུག་པོ་སྟེ།།དེ་ཡང་།།
གཟུགས་ཅན་དང་བའོ།།གཉིས་ཀ་སེམས་ལས་བྱུང་བ་ཡིན།།ཡུལ་དང་དབང་པོར་རབ་སྣང་བ།།ཐོག་མེད་ཁམས་ལ་བརྟེན་པ་ཡིན།།དོན་མཐོང་རྣམ་པར་ཤེས་ཡིན་ཀྱང་།།ཁྱད

པར་སེམས་བྱུང་འདུ་བྱེད་ནི།།ཡིད་ཀྱི་རྣམ་ཤེས་ལ་བརྟེན་ཏེ།།དེ་མ་ཐག་དང་ཉོན་ཡིད་གཉིས།།དྲུག་པོ་སྐྱེ་དང་འགག་པ་ཡི།།རྐྱེན་ཕྱིར་དེ་མ་ཐག་པ་ཡིན།།ཚོགས་དྲུག་སྐད་ཅིག་སྐྱེ།
འགག་གི།གྲངས་བཞིན་དེ་དང་འབྲེལ་པ་ཡིན།།རྣལ་འབྱོར་ལྡན་པའི་ཡིད་དང་ནི།།རྒྱལ་པའི་བཀའ་ལས་འདི་ཤེས་འགྱུར།།འདི་ཡི་ཆ་ཤས་སེམས་ཉིད་ལ།།ངར་སེམས་ང་རྒྱལ།།
འཛིན་པ་དང་།།ང་ལ་ཆགས་ཤིང་མ་རིག་བཅས།།འཇིག་ཚོགས་ཐམས་ཅད་བསྐྱེད་པའི་ཕྱིར།།ཉོན་མོངས་ཅན་གྱི་ཡི་དེ་ཅེས་བྱ།།དྲུག་པོ་འགག་མ་ཐག་ཡིད་ནི།།རྣམ་ཤེས་སྐྱེ་
པའི་གནས་ཡིན་ཏེ།།ཉོན་ཡིད་ཉོན་མོངས་གནས་སུ་འགྱུར།།བསྐྱེད་དང་བསྒྲིབ་པའི་ནུས་པར་ལྡན།།དེ་ཕྱིར་ཡིད་དེ་རྣམ་པ་གཉིས།།ཁྱད་པར་བློ་གྲོས་ལྡན་རྣམས་ལ།།ཀུན།།
གཞིའི་རྣམ་པར་ཤེས་གསུངས་ཏེ།།འདི་ནི་རྟེན་དང་གནས་དང་ནི།།ལེན་པའི་རྣམ་པར་ཤེས་ཀྱང་གསུངས།།ཚོགས་བདུན་གྱིས་བསྐྱེད་ལས་རྣམས་ཀུན།།མ་འདྲིས་ལུང་དུ་མ།
སྟན་པར།།བསགས་པས་རྣམ་པར་སྨིན་ཅེས་བྱ།།ཆར་ཆུ་རྒྱ་མཚོ་ཇི་བཞིན་ནོ།།ཐམས་ཅད་བསྐྱེད་པར་བྱེད་པས་ན།།ས་བོན་ཀུན་ལྡང་ཀུན་གཞི་སྟེ།།རྒྱུ་ཡི་རྐྱེན་ཞེས་བརྗོད

པ་ཡིན།།ཚོགས་བདུན་ལོག་ན་དེ་ལྡོག་ཕྱིར།།རྐྱེན་གྱི་རྣམ་ཤེས་ཞེས་ཀྱང་བྱ།།ཕྱི་དང་ནང་གི་བདག་ཉིད་ཅན།།ཀུན་གཞིའི་རྣམ་ཤེས་འདི་ཉིད་ནི།།སྤང་།།
བྱ་ཀུན་གྱི་རྩ་བ་སྟེ།།རྡོ་རྗེ་ལྟ་བུའི་ཏིང་འཛིན་གྱིས།།བཅོམས་པར་བྱ་བར་གསུངས་པ་ཡིན།།གང་ཚེ་སྒྲིབ་བཅས་ཀུན་གཞི་ལོག།དེ་ཚེ་མེ་ལོང་ཡེ་ཤེས་ཏེ།།ཡེ་ཤེས་ཀུན་སྣང་ང
ཡིར་མེད།།ཡོངས་སུ་མ་ཆད་རྟག་ཏུ་ལྡན།།ཤེས་བྱ་རྟོགས་ཤིང་དེར་ཕྱོགས་མིན།།ཡེ་ཤེས་ཀུན་གྱི་རྒྱུ་མཚན་ཕྱིར།།ཆོས་ཀྱི་སྐུ་ཞེས་བརྗོད་པ་ཡིན།།ཉོན་མོངས་ཅན་གྱི་ཡིད་དེ་ནི།།
དདཔའ་བར་འགྲོ་བས་རབ་བཅོམས་ནས།།མཐོང་བསྒོམ་ཉོན་མོངས་རབ་སྤངས་ནས།།ཉོན་མོངས་མེད་ཅིང་སྲིད་ཞི་མེད།།མཉམས་ཉིད་ཡེ་ཤེས་ཞེས་སུ་བརྗོད།།དེ་མ་ཐག་པའི
ཡིད་དེ་ནི།།དྲུག་པོ་འཛིན་པས་འཛིན་པ་སྟེ།།རྣམ་པར་རྟོག་བྱེད་རྣམ་རྟོག་ཡིན།།དེ་ནི་ཡང་དག་ཤེས་རབ་དང་།།སྒྱུ་མ་ལྟ་བུའི་ཏིང་འཛིན་གྱིས།།བཅོམ་པས་བཟོད་པ་ཆེ་ཐོབ
ཚེ།།དོན་བཅས་འཛིན་པ་གནས་གྱུར་པས།།ཞིང་ནི་དག་པ་སྟོན་པ་དང་།།དུས་རྣམས་ཀུན་ཏུ་ཡེ་ཤེས་དང་།།ལས་རྣམས་ཀུན་ལ་ཐོག་མེད་པའི།།རྣམ་རྟོག་གནས།

ཡོངས་གྱུར་པ་ནི།།སོ་སོར་རྟོགས་པའི་ཡེ་ཤེས་སྟེ།།དེ་ལྟར་ཡེ་ཤེས་གཉིས་པོ་འདི།།བསྒོམ་པ་དག་པས་སྲིད་ཞི་ལ།།མི་གནས་ཞི་དང་བྱམས་པ་དང་།།ཐུགས་རྗེར་ལྡན་ཞིང
འཁོར་རྣམས་ལ།།སྣ་ཚོགས་སྐུ་དང་གསུང་སྟོན་མཛད།།ཆོས་ཆེན་དབྱངས་ཀྱི་དཀྱིལ་འཁོར་འབྱུང་།།ཏིང་འཛིན་གཟུངས་རྣམས་ཀུན་གྱི་གཏེར།།ལོངས་སྤྱོད་རྫོགས་སྐུ་ཞེས་སུ་
བརྗོད།།སྒོ་ལྔ་ཡིད་ཀྱི་ཆ་གཅིག་ནི།།ཡང་དག་ཀུན་རྟོག་ལས་སྐྱེས་པ།།བདེན་བཞིའི་ཚུལ་གྱི་རྣམ་པ་ཅན།།ཤེས་བཟོད་ལ་སོགས་བཅུ་དྲུག་གིས།།དོན་མཐོང་བདེན་པ་རྟོགས་པ་ལས།།།
དབང་པོ་ལྔ་རྣམས་གནས་གྱུར་ནི།།དོན་ཀུན་འཟུག་དང་ཐམས་ཅད་ཀྱི།།ཡོན་ཏན་བརྒྱ་ཕྲག་བཅུ་གཉིས་ལ།།དབང་འབྱོར་དེ་ཉིད་མཐར་ཕྱིན་པས།།བྱ་བ་གྲུབ་པའི་ཡེ་ཤེས་ཏེ།།ཁམས
རྣརྣམས་ཀུན་ཏུ་སྣ་ཚོགས་པའི།།དཔག་མེད་བསམ་ཡས་སྤྲུལ་པ་ཡིས།།སེམས་ཅན་ཀུན་དོན་བསྒྲུབ་པའོ།།འདི་ནི་སྤྲུལ་པའི་སྐུ་ཆེན་པོ།།སེམས་ཡིད་རྣམ་ཤེས་གནས་གྱུར་བའི།།
སྐུ་གསུམ་མཛད་པར་བཅས་པ་རྣམས།།ཆོས་དབྱིངས་སྤྲོས་བྲལ་དཀྱིལ་འཁོར་དུ།།རྫོགས་པ་འཁོར་འདས་ཐོག་མེད་ཀུན།།གཅིག་དང་ཐ་དད་བྲལ་བ་རུ།།བཞུགས་པ་ངོ་བོ་ཉིད་སྐུར

བཞེད།།རྒྱལ་བའི་གཞུང་གཞན་ཁ་གཅིག་ཏུ།།འདི་ལ་ཆོས་ཀྱི་སྐུ་ཞེས་བསྟན།།དེ་ཚེ་མེ་ལོང་ཡེ་ཤེས་སྐུ།།གཞན་ནི་གཟུགས་སྐུ་གཉིས་ཞེས་བརྗོད།།ཡེ་ཤེས་ལྔ།
དང་སྐུ་བཞི་ཡི།།རང་བཞིན་མངོན་གྱུར་སངས་རྒྱས་ཏེ།།སེམས་ཡིད་རྣམ་པར་ཤེས་པ་ཡི།།དྲི་མར་ལྡན་གང་ཀུན་གཞི་ཡིན།།དྲི་མེད་རྒྱལ་བའི་སྙིང་པོར་བརྗོད།།མ་དག་ཀུན་རྟོག
འཇོམས་བྱེད་པ།།དག་པའི་ཀུན་རྟོག་ལས་སྐྱེས་པའི།།འཕགས་པའི་ཤེས་རབ་དབང་པོ་ནི།།འཛིན་པ་ལམ་གྱི་བདེན་པར་གསུངས།།དོན་དམ་ཚུལ་འདི་མ་རྟོག་པས།།རྨོངས།
རྣརྣམས་འཁོར་བའི་རྒྱ་མཚོར་འཁྱམས།།ཐེག་ཆེན་གྲུ་འདི་མ་རྟོག་པས།།གང་གིས་ཕ་རོལ་ཕྱིན་པར་འགྱུར།།ཀུན་གྱིས་འདི་དོན་རྟོག་པར་ཤོག།རྣམ་ཤེས་ཡེ་ཤེས་འབྱེད་པའི་བསྟན།།
བཅོས།།ཕག་ལོ་ཟླ་བ་བཅུ་པའི་ཚེས་གཅིག་ལ་རང་བྱུང་རྡོ་རྗེས་བདེ་ཆེན་སྟེང་གི་རི་ཁྲོད་དུ་སྦྱར་བའོ།།།༄